OzLabs/hebrew-wiki-articles huggingface dataset:
A Bailar

A Bailar הוא אלבום הסולו הראשון של הזמרת לאלי אספוסיטו. הוא יצא לאור ב-21 במרץ 2014.

== רקע ==
לאלי קיימה הופעות רבות עם שירי האלבום (בין הצילומים לסדרות ולסרטים שבהם השתתפה) ובשנת 2016 היא עשתה סיבוב הופעות כפרידה מאלבומה הראשון, לסיבוב הופעות קוראים "A Bailar Tour". במסגרת סיבוב ההופעות לאלי הופיעה בהמון מדינות מכל העולם וגם בישראל (בתאריכים 24–25 באפריל בהיכל מנורה מבטיחים) להופעה היו ביקורות טובות ובהופעה לאלי אף הציגה שיר מאלבומה השני Soy, שיצא שנתיים לאחר מכן.

== הצלחה ==
האלבום הוכר בארגנטינה כאלבום זהב ובשיאו היה במקום 5 במצעד האלבומים. ב-2015 זכה בפרס "פרמיוס גארדל", כ"אלבום זמר הפופ החדש הטוב ביותר" וכ"אלבום זמרת הפופ הטוב ביותר". בנוסף, התברג במקום השלישי במצעד האלבומים שבאורוגוואי.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! ארגנטינה (CAPIF)
| זהב
| 20,000
|}

== קישורים חיצוניים ==

קטגוריה:אלבומי בכורה מ-2014
קטגוריה:אלבומי לאלי אספוסיטו
קטגוריה:אלבומים בספרדית
אוריאל לביא

הרב אוריאל לביא (נולד ב-25 במרץ 1957) הוא אב בית דין בבית הדין הרבני בירושלים, לשעבר אב"ד הרבני בצפת.

==ביוגרפיה==

נולד ב-1957 בבני ברק לפנחס קצין בגדנ"ע ולדבורה (לבית שטלברג), מורה מחנכת בבית ספר אושא ברמת גן. בצעירותו למד בישיבת היישוב החדש ולאחר מכן בישיבת שעלבים (והיה החברותא של הרב מיכאל ימר לימים ראש הישיבה). למד במשך עשור בכולל פסגות ובמשך כשנתיים במכון אריאל, נשוי לחגית, בתו של הרב מאיר שלזינגר, ראש ישיבת שעלבים ורב הקיבוץ, ואב לשבעה בנים.

ב-5 בדצמבר 1990 התמנה לדיין ושימש דיין בבית הדין הרבני בטבריה ובחיפה.

ב-2 ביולי 2000 התמנה לאב"ד הרבני בצפת. כיום משמש אב בית הדין הרבני בירושלים.

הרב מתגורר בשכונת ארנונה שבירושלים. 

בנו, הרב ידידיה, הוא מרבני מכון פועה.

==היתר עגונה על ידי זיכוי גט==
מוכר בעיקר בשל פסק הדין התקדימי שלו, יחד עם הרב חיים בזק והרב יוסף יגודה, שהתיר עגונה שבעלה שכב שבע שנים ללא הכרה וללא שינוי במצבו במצב 'צמח', באמצעות "זיכוי גט", שעוקף את התנאי ההכרחי בכל גט והוא ששני בני הזוג ירצו בפירוק הנישואים ביניהם מתוך מודעות ומרצונם. במקרה הזה, בית הדין שם עצמו כשליח מטעם הבעל, שאינו מודע לנעשה סביבו, והתיר לאשה להינשא לאחר, הכל בהסכמת בני משפחת הבעל. בפסק הדין מובאת הסכמת הרב זלמן נחמיה גולדברג: . אמנם לאחר מכן סייג הרב גולדברג את דבריו, וחתם על מכתב לפיו הדברים נאמרו לפלפול בלבד, ולא היה לעשות מעשה על פיהם. רבים מהרבנים, בעיקר מהציבור החרדי, יצאו נגד פסק הדין, ובעקבות זאת גורמים חרדים מעכבים את הרצון למנותו כדיין בבית הדין הרבני הגדול. בית הדין הרבני הגדול תכנן להתכנס על מנת להפוך את פסק הדין ולפסול את הגט, אך בג"ץ אסר עליהם לעשות כן ומנע אותם מכך.

== חיבוריו ==
* עטרת דבורה - שלושה כרכים של פסקי דין שהתבררו בבית הדין, באבן העזר ובחושן משפט.

==קישורים חיצוניים==
* [http://www.daat.ac.il/daat/psk/nosim.asp?dayan=110 פסקי דין מבית הדין הרבני בטבריה]
* [http://www.daat.ac.il/daat/psk/nosim.asp?dayan=211 פסקי דין מבית הדין הרבני בצפת]
* [http://www.daat.ac.il/daat/psk/nosim.asp?dayan=82 פסקי דין מבית הדין הרבני בחיפה]
* [http://www.daat.ac.il/daat/psk/nosim.asp?dayan=371 פסקי דין מבית הדין הרבני בירושלים]
* 
* [https://www.inn.co.il/tags/הרב_אוריאל_לביא/ כל הכתבות על הרב אוריאל לביא], באתר ערוץ 7

==הערות שוליים==

קטגוריה:ירושלים: רבנים
קטגוריה:מחברי ספרי שו"ת ישראלים
קטגוריה:דייני בתי הדין הרבניים
קטגוריה:רבני הציונות הדתית בישראל
קטגוריה:בוגרי ישיבת שעלבים
קטגוריה:בוגרי מכון בני דוד פסגות
קטגוריה:בוגרי מכון אריאל
קטגוריה:אבות בתי דין
קטגוריה:משפחת שלזינגר
קטגוריה:ישראלים שנולדו ב-1957
גואנגג'ואו סיטי

מועדון כדורגל גואנגג'ואו סיטי (בסינית: 广州富力; בסינית מסורתית: 廣州富力; בפין-יין: Guǎngzhōu Fùlì) הוא מועדון כדורגל סיני המשחק בליגת העל הסינית מהעיר גואנגג'ואו. האצטדיון הביתי הוא אצטדיון יושיושאן בעל קיבולת ישיבה של 18,000 מקומות. הבעלים הנוכחים של המועדון היא חברת פיתוח הנדל"ן הסינית "R&F Properties", שקנתה את המועדון ב-25 ביוני 2011, ושינתה את שמו של המועדון ל"גואנגג'ואו R&F", קיצור של עושר (Rich) וכח (Force). החל מדצמבר 2020 שונה שם המועדון ל"מועדון הכדורגל גואנגג'ואו סיטי" (Guangzhou City F.C.) בעקבות חוקי פדרציית הכדורגל של סין, האוסרת על שימוש מסחרי בשם המועדון.

==היסטוריה==
המועדון הוקם במקור בשנת 1986, בעיר שן-יאנג בשם שן-יאנג גינדה. הקבוצה שיחקה באצטדיון ווליחה שבו 55,000 מושבים, עד שעברה לעיר צ'אנגשה בשנת 2007, שם שיחקה באצטדיון חלונג. כאשר חברת ציוד הספורט האמריקאית MAZAMBA השתלטה על המועדון ב-2010 הם העבירו את המועדון לעיר שנג'ן בפברואר 2011. עם זאת, הבעלות שלהם הייתה קצרה מאוד, וביוני 2011 חברת הנדל"ן הסינית "גואנגג'ואו R&F" קנתה את המועדון והעבירה אותו לעיר גואנגג'ואו. העונה המוצלחת ביותר של המועדון הייתה עונת 2014, כשהקבוצה סיימה במקום השלישי בליגה והעפילה לליגת האלופות האסיאתית.

בעונת 2015 סיימה הקבוצה במקום הארבע-עשר בליגת העל הסינית.

בעונת 2016 סיימה הקבוצה במקום השישי בליגת העל הסינית, בעונת הבכורה של ערן זהבי במועדון, קפטן נבחרת ישראל. בעונת 2017 סיימה הקבוצה במקום החמישי בליגת העל הסינית כשזהבי מסיים כמלך השערים, גם היה לשחקן היחידי שכבש בליגה באותה עונה רביעייה במשחק אחד, וזכה בפרס "שחקן השנה" ובפרס "נעל הזהב". זהבי המשיך לכבוש גם בשתי עונות הבאות וסיים כסגן מלך השערים (2018) וכמלך השערים (2019), אך הקבוצה ירדה בדירוג וסיימה במקומות ה-10 וה-12, בהתאמה.

==קישורים חיצוניים==
* 

*
קטגוריה:קבוצות כדורגל מהרפובליקה העממית של סין
קטגוריה:קבוצות כדורגל שהוקמו ב-1986
קטגוריה:גואנגג'ואו: מועדוני כדורגל
יאן אנדרסון

יאן אולוף אנדרסון (בשוודית: Jan Olof Andersson, ידוע כיָּאֱנֵּה אנדרסון; נולד ב-29 בספטמבר 1962 בהאלמסטד, הלנד, שוודיה) הוא מאמן כדורגל שוודי וכדורגלן עבר. מאז חודש דצמבר 2010 מאמן נורשפין, ומשנת 2016 מאמן נבחרת שוודיה.

==ביוגרפיה==
מלבד קריירה קצרה במועדון איי.אס הלמיה מעיר מולדתו האלמסטד (עונת 1987), שיחק אנדרסון את רוב תקופת הקריירה שלו במדי קבוצת אטלטס איי. קיי, שם הוא הפך להיות מלך השערים של המועדון בכל הזמנים. במועדון זה החל גם את קריירת האימון שלו בשנת 1988 כמאמן-שחקן. לאחר שנתיים מונה אנדרסון לעוזרו של המאמן האנגלי סטוהרט באקסטר בקבוצת האלמסטד BK (HBK), הקבוצה הבכירה ביותר מהעיר האלמסטד שבמחוז הלנד שבשוודיה, שזכתה בחמישה תוארי אלופת-שוודיה (Sveriges Mästare) לאורך ההיסטוריה. בשנת 1993 הוא מונה לקבוצת להומס אף. קיי שם הוא אימן לאורך שש שנים רצופות כמאמן ראשי, לפני חזרתו ל-HBK שם היה עוזרם של תום פראל השוודי ויונס ת'ן השוודי גם כן.

אחרי עזיבתו של ת'ן לאחר עונת 2003, מונה אנדרסון למאמנה הראשי של הקבוצה, איתה סיים את עונת 2004 במקום השני בליגת העל השוודית, ונבחר למאמן המצטיין של העונה. אנדרסון נשאר מאמנה של HBK עד עונת 2009, שבסיומה התפטר לאחר שקבוצתו סיימה במקום ה-13 בליגה. בדצמבר 2009 מונה למאמנה של ארגריטה מהעיר גטבורג שבמערב שוודיה, אשר ירדה בעונה הקודמת לליגת המשנה. ב-1 בדצמבר 2010 חתם יאנה על חוזה לשלוש שנים בקבוצת ליגת העל השוודית נורשפין כמאמן. בעונת 2012 הוביל אנדרסון את הקבוצה לעונתה הטובה ביותר מאז עונת 1995 כשנורשפין מסיימת במקום החמישי בליגה. לאחר מכן הוארך חוזהו של יאנה עד עונת 2016.

בעונת 2015 הוביל יאנה אנדרסון את קבוצתו נורשפין לזכייה באליפות שוודיה, שהיה תואר האליפות הראשון שלו בקריירה כמאמן ראשי.

ב-7 באפריל 2016 הודיעה התאחדות הכדורגל השוודית כי יאנה אנדרסון יחליף את אריק הרמן בתור מאמן ראשי של הנבחרת הלאומית של שוודיה, לאחר שהרמן יעזוב את תפקידו בתום יורו 2016. אנדרסון המשיך לאמן את נורשפין עד יולי. משחקו האחרון כמאמן הראשי של נורשפין היה במגרשה הביתי של הקבוצה בניה פארק נגד אלפסבורג ב-29 במאי 2016, במשחק האחרון לפני פגרת היורו. המשחק הסתיים בשוויון 0-0, ומיד לאחר שריקת הסיום הניפו אוהדי הקבוצה הביתית כרזת ענק, שכיסתה את כל היציע המרכזי, בה נכתב: "תודה יאנה! מזל טוב שוודיה" (Tack Janne! Grattis Sverige). כשהוא מזיל דמעה, הודה יאנה לקהל ונשא מילות פרידה. בין היתר אמר המאמן הוותיק כי "היה נהדר להיות כאן, ואזכור אתכם לעד". לאחר מכן קיבל זרי פרחים, סבב את היציעים, לחץ ידיים והחליף חיבוקים עם אוהדי הקבוצה שנותרו כולם במקומותיהם, שרים ומוחאים כפיים במשך דקות.

==קישורים חיצוניים==

==הערות שוליים==

קטגוריה:מאמני כדורגל שוודים
קטגוריה:כדורגלנים שוודים
קטגוריה:מאמני נורשפין
קטגוריה:שוודים שנולדו ב-1962
מנה מנה

מנה מנה (#מנהמנה) היא תוכנית בישול ישראלית ששודרה מדי יום ראשון, והועבר לשידור בימי חמישי בערוץ הילדים בשעה 15:00 בהנחיית לירון ויצמן.
בכל פרק מתארח אורח אחר ויחד עם לירון הם מכינים 3 מתכונים שקשורים לאותו נושא בו הפרק מדבר (לדוגמה: פיקניק, ישראלי).

== מבנה התוכנית ==
בתחילת התוכנית, אותו האורח שמתארח בתוכנית נשאל שאלות העדפה (לדוגמה: צ'יפס או פירה?).

לאחר מכן האורח ולירון מתכנסים במטבח להתחלת התוכנית עצמה, וצופים בפינה "בלי פילטר" בהנחיית נועה פילטר.

אחרי שהפינה מסתיימת האורח ולירון מתחילים להכין את המנה הראשונה והגדולה ביותר בתוכנית. בסיום הכנת הארוחה, הם צופים בפינה "בהגזמה".

בסיום הפינה הם לוקחים טיפ בריאותי ממכונת הטיפים הבריאותיים של מנה מנה ואז מכינים את "המנה בקטנה" - מתכון נוסף אך קטן יותר מהמתכון הראשון שהוכן.

לאחר מכן הם צופים בפינה "סוכר-יאאא!" ואז מכינים את מנת הבית, המנה שבחר אותו האורח להביא לנו (מתכון) ולהכין אותו ביחד עם לירון בתוכנית.

במהלך התוכנית כולה מתבקש האורח לבחור ארבעה אנשים מועדפים עליו מהחיים ולשים אותם בקבוצת הוואטסאפ של מנה מנה.

== הפינות ==
בכל תוכנית משודרות 3 פינות שונות
* בלי פילטר – פינה בהנחיית נועה פילטר שם היא אומרת כל שברצונה להגיד על אותו הנושא.
* בהגזמה – פינה בנחיית שרונה לוינבאום, שם היא מכינה מאכלים מוגזמים העשויים ממתקים, שוקולדים, עוגות ועוד.
* סוכר-יאאא! – פינה בהנחיית הקונדיטור אור בן אוליאל ובה הוא מכין קינוחים מיוחדים מבצק סוכר

== מנה מנה בריאה ==
תוכנית נוספת קצרה יותר המשודרת בהנחיית עודד פז ונועה פילטר, שם הם מכינים מתכונים בריאים של מנה מנה.

בכל שבוע בו יוצא פרק של מנה מנה, כך גם יוצא פרק חדש של מנה מנה בריאה.

== משתתפי התוכנית ==
*דניאל מורשת – פיקניק
* נדב גדג' – הכי ישראלי
* רוני דלומי – יום הולדת
* יניב פולישוק – אוכלים בריא
* אילנית לוי – מבשלים לאחים
* אליעד נחום – שניצל
* דנה פרידר – בר/בת מצווה
* דניאל גד – שבת בבוקר
* עדי הימלבלוי – הסנדוויץ' המושלם
* עודד פז – אוכל צמחוני
* תובל שפיר – פיצה
* טום באום – סושי ואסייתי

קטגוריה:תוכניות טלוויזיה ישראליות
קטגוריה:תוכניות בישול
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ הילדים: תוכניות וסדרות

==קישורים חיצוניים==
*
מיכאל אבולעפיה

מיכאל בנימין אבולעפיה (נולד בשנת 1967) הוא פסיכיאטר לילדים ולנוער, מחבר ספרים, ראש מכון "לב אל לב", מרצה לפסיכולוגיה יהודית ב"מכון מאיר" ובמכללות שונות ומלחין.

==ביוגרפיה==
אבולעפיה נולד בצרפת ב-1967. בילדותו למד בבית ספר כללי והיה חבר בתנועת נוער של הצופים היהודים בצרפת. לאחר סיום לימודיו התיכוניים, אבולעפיה החל ללמוד רפואה בצרפת (בפקולטה סנט אנטואן, פריז). במהלך לימודי הרפואה ובמסגרת תוכנית לחילופי סטודנטים, הגיע ארצה למשך שנתיים של לימודים והתמחות בבתי החולים שערי צדק, הדסה עין כרם ואיתנים. בסוף אותן שנתיים חזר לצרפת כדי לסיים את שנת הלימודים האחרונה. לאחר סיום לימודי רפואה כללית בצרפת, החל בשש שנים של התמחות בתחום בריאות הנפש.<ref name=":0"></ref> כיום הוא דוקטור מומחה בפסיכיאטריה של הילד והמתבגר.<ref name=":0" /> 

אבולעפיה התגייס לצבא הצרפתי והוצב כרופא בבית החולים הצרפתי סנן לואי בעיר העתיקה בירושלים, בתפקיד אחראי על המחלקה הפנימית.

אבולעפיה הוא בוגר מכון מאיר ומעביר בו שיעור שבועי. בעל מרפאה פרטית בירושלים. אבולעפיה עומד בראש מכון "לב אל לב" – המרכז לטיפול והכשרת מטפלים מתוך אמונה. מרצה במכללות שונות בירושלים כגון במכללת אפרתה, בתל אביב, במדרשת אוניברסיטת בר-אילן ובמקומות נוספים. כתב טור קבוע במשך מספר שנים בעלון השבת "ראש יהודי" וכותב קבוע בעלון השבת "באהבה ובאמונה".

אבולעפיה הלחין ושר באלבום שירים שהוציא בשם 'הנגן והכלי'. מעביר שיעור ושו"ת ברשת מורשת של קול ישראל. מעביר שיעורים בערוץ אורות. הוא שותף להדרכות של "רב גן" של זאבי רוט שנערכות מדי שנה באוניברסיטת בר-אילן.

שימש כחבר הנהלה בארגון עצת נפש.<ref></ref>

בשנת תשע"ו פתח ועומד בראש רשת בתי ספר 'לב אל לב' ללימודי פסיכותרפיה אינטגרטיבית יהודית בירושלים, בתל אביב, בבית שאן, באריאל, באשקלון ובקרני שומרון.

נשוי לשירה ואב לתשעה. מתגורר בשכונת ימין משה בירושלים.<ref name=":0" /> 

== ספריו ==
אבולעפיה כתב יותר מעשרים ספרים, המשלבים בין פסיכולוגיה יהודית לפסיכיאטריה. 
* אמנות ההכלה – המדריך לחינוך מתוך אהבה, בהוצאת ידיעות ספרים
* הגנן והפרי רב מכר, תורגם לצרפתית תחת השם "Le jardiner et le fruit"
*הרהורי אהבה של מטפל
*התנערי
*על שפת העדן
*ההגדה הטיפולית והחינוכית של פסח
*נפשי יצאה בדברו
* אמנות החיבוק
*שובי נפשי
*עצות טבעיות לנפש

==קישורים חיצוניים==

* [https://michael-aboulafia.co.il/ אתר הבית של מיכאל אבולעפיה]
* [http://www.meirtv.co.il/site/rabbis.asp?rabbi=3856 שיעוריו בערוץ מאיר]
* [http://orot.tv/Lecturer.aspx?id=55 שיעוריו בערוץ אורות]
* 
* 
* 
* 

== הערות שוליים ==

קטגוריה:סגל מכון מאיר
קטגוריה:חוזרים בתשובה
קטגוריה:בוגרי מכון מאיר
קטגוריה:עוסקים בפסיכולוגיה יהודית
קטגוריה:פסיכיאטרים ישראלים
קטגוריה:בוגרי אוניברסיטאות ומכללות בצרפת
קטגוריה:ימין משה: אישים
קטגוריה:ישראלים שנולדו ב-1967
הפיגוע בנמל התעופה איסטנבול אטאטורק

הפיגוע בנמל התעופה איסטנבול אטאטורק היה פיגוע ירי ופיגוע התאבדות שביצעו שלושה מחבלים, ככל הנראה מהמדינה האסלאמית, ב-28 ביוני 2016 בנמל התעופה הבין-לאומי איסטנבול אטאטורק, ובו נרצחו 45 בני אדם ו-238 נפצעו.

נמל התעופה אטאטורק הוא נמל התעופה הגדול והחשוב בטורקיה, השלישי בגודלו באירופה וה-11 בגודלו בעולם. מדי שנה עוברים בו יותר מ-50 מיליון נוסעים.

==פיגועים בטורקיה בשנה שקדמה לפיגוע==
מאז חודש יולי 2015, אז אירע פיגוע גדול בעיירה סורוץ' השוכנת סמוך לגבול סוריה, חל גידול ניכר במספר הפיגועים בטורקיה. האחריות על הפיגועים הוטלה על ארגון המדינה האסלאמית או נלקחה על ידי מיליציות כורדיות בטורקיה. לאחר הפיגוע בסורוץ' פתחה הממשלה במבצע נרחב נגד מטרות של ארגון המדינה האסלאמית וכן נגד מפלגת הפועלים הכורדית. הפיגועים שהתרחשו בחדשים הבאים כללו שניים באיסטנבול שכוונו נגד תיירים. פיגוע נוסף התרחש שבוע קודם לכן באנקרה, כאשר מכונית תופת התפוצצה בסמוך לתחנת אוטובוס הומה אדם בעיר. בפיגוע, שבוצע על ידי מורדים טורקים ויוחס על ידי ממשלת ארדואן ל-PKK, נהרגו כ-34 בני אדם ונפצעו עשרות. באותם חודשים המתקפות התגברו בהיקפן ובתכיפותן, עוררו פחד בקרב תיירים ופגעו בכלכלתה של טורקיה.

==הפיגוע==
ב-28 ביוני 2016, מעט לפני השעה 22:00, הגיעו במונית שלושה מחבלים מתאבדים לאזור אולם קבלת הפנים בנמל התעופה הבינלאומי איסטנבול אטאטורק. אחד משלושת המחבלים נכנס לטרמינל, פתח בירי ואז פוצץ עצמו סמוך לעמדת הבידוק. המחבל השני עלה לקומה שמעל, באולם הטיסות היוצאות, ופוצץ עצמו. המחבל השלישי המתין בחוץ, ופוצץ עצמו בקרב ההמונים שנמלטו החוצה. 45 בני אדם נרצחו ו-238 נפצעו. בטורקיה העריכו שארגון המדינה האסלאמית הוא שביצע את הפיגועים.

==מבצעי הפיגוע==
ב-30 ביוני נודע כי שלושת המחבלים שביצעו את הפיגוע בנמל התעופה אטאטורק הם תושבי קירגיזסטן, אוזבקיסטן ודאגסטן. מאחורי הפיגוע עומדת קבוצה שבסיסה מחוץ לטורקיה בשם "אמירות הקווקז", וזאת על סמך העובדה שאחד משלושת המחבלים המתאבדים החזיק בדרכון אזרי. בקבוצה מתנדבים מצ'צ'ניה ומדאגסטן, שבעבר לחמו נגד הצבא הרוסי בצ'צ'ניה וכעת מתמודדים עם התקיפות הרוסיות על אדמת סוריה. הקבוצה, שהוקמה ב-2007 על ידי דוקה אומרוב, הייתה כפופה לארגון אל-קאעידה. באותה העת הפיצו כמה מחברי הקבוצה מהבלקן סרטון שבו איימו בשם המדינה האסלאמית לבצע פיגועים במדינות הבלקן, ומפקדים בארגון החלו לערוק ממנו ולהישבע אמונים למנהיג המדינה האסלאמית, אבו בכר אל-בגדאדי. ב-23 ביוני 2015 הכריז אבו מוחמד אל-עדנאני, דובר "המדינה האסלאמית", על הקמת מחוז חדש ("וילאיה") בקווקז, שרבים מפעיליה היו חברים ב"אמירות הקווקז". "אמירות הקווקז" הייתה ידועה בהתמחותה בביצוע פיגועי התאבדות במרכזי תחבורה גדולים כדוגמת הפיגוע ב-24 בינואר 2011 בנמל התעופה הבינלאומי דומודדובו במוסקבה, שהביא למותם של 35 בני אדם ולפציעת 170 נוספים, כאשר מחבל מתאבד פוצץ את עצמו באולם הנוסעים הנכנסים.

==בעקבות הפיגוע==
בעקבות הפיגוע פונה נמל התעופה ובוטלו כל הטיסות. נשיא טורקיה ארדואן זימן את ראש ממשלת טורקיה בינאלי יילדרים ואת רמטכ"ל צבא טורקיה לישיבת חירום.
ממשלת טורקיה הכריזה על יום אבל לאומי.

==קישורים חיצוניים==

* 
* 

==הערות שוליים==

אטאטורק
אטאטורק, נמל תעופה
קטגוריה:איסטנבול: פיגועי טרור
קטגוריה:המדינה האסלאמית: פיגועים באירופה
קטגוריה:2016 בטורקיה
יובל פרוינד

הרב יובל פרוינד (נולד בנובמבר 1974) הוא רב, מחבר ספרי הגות ומוזיקאי.

==ביוגרפיה==
נולד בכפר סבא ליעקב פרוינד, שדרן קול ישראל וליהודית, מורה לאנגלית למבוגרים באוניברסיטה הפתוחה, ולו שלושה אחים. למד בישיבת בני עקיבא ברעננה ולאחר מכן בישיבת שבי חברון. שרת במסגרת "הסדר מרכז" ולאחר שירותו הצבאי למד במסגרת לבוגרי צבא שהקים הרב חננאל אתרוג.

שימש שלוש שנים כר"מ בישיבת בני עקיבא ברעננה, ולאחר מכן החל ללמד במכינה הקדם-צבאית בבית רימון. במקביל, החל לכתוב עבור "ראש יהודי" חומרים בנושאי יהדות ורוח, בעיקר בעקבות תורתו של הרב קוק.

בשנת 2013 השיק את אלבום הבכורה שלו 'תכף אשוב'. חלק מהשירים בדיסק מבוצעים יחד עם הזמר אהוד בנאי. בדיסק מנגנים גם הבסיסט עופר אשד ונגן הכינור אורן צור. בשנת 2016 הוציא את 'נפשי תקשיב שירו' - מופע שירי הרב קוק.

כותב אופן קבוע טורים בעלוני שבת ובעיקר בעולם קטן ומעביר שיעורים בערוץ אורות.

נשוי למרים, עובדת סוציאלית ואשת חינוך, ואב לחמישה ילדים. מתגורר בקיבוץ הדתי בית רימון בגליל התחתון.

==ספריו==
* נביעות: הארות, עצות ותובנות המשיבות את הרוח על פי משנתו של הראי"ה קוק, הוצאת "ידיעות אחרונות - ספרי חמד", תל אביב תשע"ג. תרגום של תורות של הרב קוק לשפה פופולרית, הספר נמכר ביותר מ-12,000 עותקים.
* ניצוצות: הארות, עצות ותובנות ע"פ דרכו של הראי"ה קוק זצ"ל, ירושלים תשס"ח. בהוצאת "ידיעות אחרונות - ספרי חמד", תל אביב תשע"א
* אורות התשובה עם ביאור "מעט מן האור", תל אביב תשס"ה. בהוצאת ראש יהודי.
* פסיכולוגיה של מעלה - תורת הנפש של הרב קוק, ירושלים תשס"ט (פסקאות מכתבי הראי"ה העוסקות בנפש האדם, מחולקות לנושאים ומבוארות).בהוצאת ראש יהודי.
* מידות הראיה: טהרת מידות הנפש, ירושלים תש"ע (ביאור ל'מדות הראי"ה' עם "סדר טהרת מידות הנפש" מ"אורות הקודש" ג' ו"קיצור מסילת ישרים" שכתב הראי"ה. בהוצאת ראש יהודי.
* משיב הרוח: 70 פסקאות המשיבות את הרוח, בסימן עי"ן טובה, ירושלים תשס"ז. בהוצאת ראש יהודי.
* ראי"ה בהירה: התבוננות פנימית על פי כתבי הרב קוק, תל אביב תשס"ו. בהוצאת ראש יהודי.
* ילדותי השנייה, ירושלים תשס"ז, בנושא חינוך. בהוצאת ראש יהודי.
* על החיים ועל המוות, ירושלים תשס"ז (על המוות ביהדות, עם תקציר הלכות אבלות מהרב שמואל אליהו). בהוצאת ראש יהודי.
* לפרוש כנפיים, תפילה, רצון והתחדשות על-פי תורתו של הרב קוק. ירושלים 2011, בהוצאת ראש יהודי.
* לאחוז את החבל משני קצותיו : כיווני רוח בתורת הרב קוק. 2017.
* מתגלגלים, ספר פרוזה לנוער. בהוצאת ידיעות ספרים, 2018.
* ערך את ספר הזיכרון למען איתן הנזרק בלהב אש לחייל שנפל בקרב בדרום לבנון. חברון תשס"ה.

==קישורים חיצוניים==
* 

* [https://www.youtube.com/results?search_query=הרב+יובל+פרוינד הרב יובל פרוינד בערוץ היוטיוב]
* [http://www.nrg.co.il/online/11/ART2/449/150.html על הדיסק באתר nrg].
* [http://www.inn.co.il/News/News.aspx/261941 על ספרו נביעות באתר ערוץ 7]
* 

== הערות שוליים ==

קטגוריה:זמרים ישראלים
קטגוריה:מוזיקאים ישראלים
קטגוריה:אנשי הקיבוץ הדתי
קטגוריה:בוגרי ישיבת בני עקיבא רעננה
קטגוריה:בוגרי ישיבת שבי חברון
קטגוריה:מחברי ספרות תורנית
קטגוריה:מועצה אזורית הגליל התחתון: אישים
קטגוריה:ישראלים שנולדו ב-1974
אבי בלסברגר

אָבִי בְּלַסְבֶּרְגֶר היה מנכ"ל סוכנות החלל הישראלית בשנים 2016–2021. בעברו כיהן כמנכ"ל אלביט מערכות אבטחה.

==ביוגרפיה==
בוגר תואר ראשון ושני בהנדסת מכונות באוניברסיטת בן-גוריון ובעל תואר שני במנהל עסקים באוניברסיטת תל אביב.
נכון ל-2016, לומד לתואר שלישי באסטרופיזיקה בטכניון

בלסברגר עבד במשך 30 שנה בחברות אלביט מערכות. התחיל כמהנדס פיתוח במיזמי מצלמות ללווייני תצפית בחברת אלביט מערכות אלקטרו-אופטיקה (אל-אופ), ועבד במגוון מיזמים, עד שהגיע להיות מנהל חטיבת המודיעין החזותי (בעבר אלביט אלקטרואופטיקה).

לאחר מכן עבר לחברת OIP, חברת בת של אלביט בבלגיה. בתפקידו האחרון שימש כמנכ"ל אלביט מערכות אבטחה. פרש מהחברה בשנת 2013.

כמו כן, היה חבר בוועדה המנחה של סוכנות החלל הישראלית, מרַכז ועדת החלל של המועצה הלאומית למחקר ופיתוח אזרחי (מולמו"פ) וכן יועץ למוסד שמואל נאמן למחקר מדיניות לאומית בתחום התוויית מדיניות החלל.

החל ממאי 2016 ועד יולי 2021 שימש מנהל סוכנות החלל הישראלית, לאחר פרישתו של מנחם קדרון.

==קישורים חיצוניים==
* 

==הערות שוליים==

קטגוריה:אנשי תוכנית החלל הישראלית
קטגוריה:עובדי אלביט מערכות
ייקוב הדין את ההר

יִקּוֹב הַדִּין אֶת הָהָר הוא ביטוי חז"לי שמשמעותו היא - הקפדה מוחלטת על הכללים, ללא פשרות, ללא גמישות וללא רחמים. הביטוי משמש גם בעברית המודרנית ומופיע בפסיקות משפטיות.

== מקור ==
מקור הניב הוא מלשון חז"ל: 

בברייתא זו שבתלמוד הבבלי, שמקורה בתוספתא (מסכת סנהדרין, פרק א, הלכה ג), דנים בשתי גישות התייחסות להלכה. הגישה הראשונה, המחמירה, המיוחסת למשה רבנו, היא גישת "יקוב הדין את ההר". לפי גישה זו, משנקבעו חוקים והלכות - יש לקיימם. לכן אין לנסות "לבצוע" - לפשר בין הצדדים הניצים.

הגישה הנגדית, המיוחסת לאחיו אהרן הכהן, היא גישה גמישה יותר, המתייחסת למכלול הנסיבות בהקשרן, ומעדיפה פשרה ושלום כאשר הדבר אפשרי.

== שימוש ==
הביטוי משמש גם בעברית המודרנית להביע רדיפת צדק קפדנית בלי נכונות לסטיה מהחוק, ללא חמלה וללא משוא פנים.<ref></ref><ref></ref><ref></ref> הביטוי מופיע גם בפסיקות משפטיות.<ref></ref>

== ראו גם ==
* משפט פרוצדורלי
* לפנים משורת הדין
* כופין על מידת סדום

==קישורים חיצוניים==

*[http://www.daat.ac.il/encyclopedia/value.asp?id1=493 יקוב הדין את ההר], באנציקלופדיה יהודית "דעת"
*[http://www.kipa.co.il/now/16274.html אומנות השלטון והפשרה] באתר "כיפה"

==הערות שוליים==

קטגוריה:כללים ועקרונות במשפט העברי
קטגוריה:קצרמר יהדות
קטגוריה:אמרות חז"ל
ורה אלנטובה

ורה אלנטובה (ברוסית: Ве́ра Алентова; נולדה ב-21 בפברואר 1942) היא שחקנית תיאטרון וקולנוע סובייטית ורוסייה.

==קורות חייה==
ורה אלנטובה נולדה ב-1942 בעיר קוטלאס שבמחוז ארכנגלסק, צפון רוסיה. הוריה היו שחקנים: ולנטין ביקוב (1946-1917) ואירינה אלנטובה (1988-1917). היא נקראה על שם סבתה (מצד אמה), שנפטרה בגיל 28. סבה מצד אביה היה רופא, וסבתה בוגרת הקורסים של בסטוז'בסקי בסנקט פטרבורג (מוסד השכלה גבוהה לנשים, בשלהי תקופת האימפריה הרוסית).

אביה של אלנטובה נפטר ב-1946, כאשר היא הייתה בת ארבע. אמה לקחה אותה לאוקראינה הסובייטית. בשנת 1960 היא עבדה, במשך עונה אחת, בתיאטרון של העיר אורסק שבמחוז אורנבורג (סמוך לקזחסטן הסובייטית). ב-1961 עברה למוסקבה. למדה משחק בבית הספר לתיאטרון של התיאטרון האמנותי של מוסקבה, בהדרכתו של השחקן והמחנך ואסילי מארקוב. בזמן הלימודים התחתנה עם חברה לספסל הלימודים - ולדימיר מנשוב. ב-1965 סיימה את לימודיה בהצטיינות והחלה לשחק בתיאטרון על-שם פושקין של מוסקבה. תפקידה הראשון היה בסרט "ימי טיסה" בשנת 1965.

אלנטובה גילמה 28 תפקידים על במת התיאטרון ו-27 בסרטי קולנוע. התפרסמה בעיקר בזכות התפקיד הנשי הראשי בסרט זוכה פרס האוסקר לסרט הזר הטוב ביותר - מוסקבה אינה מאמינה בדמעות. משנת 2009 מנהלת, יחד עם בעלה השחקן והבמאי ולדימיר מנשוב, סדנה למשחק ובימוי ב-VGIK (המכון הכלל-סובייטי הממלכתי לקולנוע שבמוסקבה).

מאוקטובר 2011 אלנטובה משחקת לצד בעלה בהצגה "אהבה. מכתבים" בתיאטרון על-שם פושקין של מוסקבה. ההצגה מבוססת על מחזהו של האמריקאי א"ר גורניי "מכתבי אהבה" ובו שתי דמויות בלבד. היא בוימה על ידי בתם של בני-הזוג - יוליה מנשובה (שחקנית במקצועה).

===משפחה===
בשנה השנייה ללימודיה בבית הספר לתיאטרון, התחתנה עם חברה ללימודים - ולדימיר מנשוב. המשיכה לשאת את שם המשפחה של אביה והייתה מוכרת כוורה ביקובה. ב-1969 לבני-הזוג נולדה בתם היחידה - יוליה מנשובה (כיום שחקנית ומנחת תוכנית טלוויזיה). בעקבות לידת הבת, ורה ביקובה אימצה את שם המשפחה של אמה - אלנטובה.

אלנטובה היא סבתא לאנדריי גורדין (יליד 1997) וטייסיה גורדינה (2003) - ילדיהם של בתה יוליה וחתנה השחקן איגור גורדין.

===פרסים ותארים===
*פרס ברית המועצות (1981, על התפקיד הנשי הראשי בסרט "מוסקבה אינה מאמינה בדמעות")
*פרס השחקנית הטובה ביותר בפסטיבל הקולנוע הבינלאומי "סן-מישל" בבריסל (1981, על אותו תפקיד)
*האמנית הנכבדה של רוסיה הסובייטית (1982)
*הפרס הממלכתי של רוסיה הסובייטית על-שם האחים ואסילייב (1986, על התפקיד הנשי הראשי בסרט "זמן המשאלות")
*אמן העם של הפדרציה הרוסית (1992, על זכויותיה הרבות בתחום אמנות התיאטרון)
*אות הידידות (2001)
*אות הכבוד (רוסיה) (2007)
*אות "על הצטיינות בשירות המולדת" מדרגה רביעית (2012, על תרומתה הרבה לפיתוח אמנות התיאטרון והקולנוע במולדתה, פעילותה היצירתית רבת השנים)

==קישורים חיצוניים==

קטגוריה:שחקניות קולנוע וטלוויזיה סובייטיות
קטגוריה:שחקניות קולנוע וטלוויזיה רוסיות
קטגוריה:שחקניות תיאטרון רוסיות
קטגוריה:מקבלי עיטור ההצטיינות למען המולדת
קטגוריה:סובייטיות שנולדו ב-1942
מפקד המבואות המערביים

קציני מטה בחדר המבצעים של מפקד המבואות המערביים
[[לוחית זיכרון בבית דרבי למפקדת המבואות המערביים]] 
מפקד המבואות המערביים במלחמת העולם השנייה היה קצין צי בריטי בדרגת אדמירל, אשר הוא ומטהו הופקדו על ניהול פעולות הצי המלכותי הבריטי בשטחי המים שממערב לאי הבריטי ולאירלנד, ולמעשה הופקדו על ניהול השיירות ששטו באוקיינוס האטלנטי ועל הגנתן מפני התקפות של צוללות גרמניות.

הפיקוד, שהוקם עם פרוץ המלחמה, הוטל על מפקד המחוז הימי של פלימות', אדמירל מרטין דנבאר-נסמית (Martin Dunbar-Nasmith). לאחר נפילת צרפת באביב 1940, שאיפשרה לגרמניה שימוש בבסיסים ימיים בחוף האטלנטי של צרפת, הוסט נתיב השיירות האטלנטיות לבריטניה וממנה למבואות הצפון מערביים שבין צפון אירלנד לאי הבריטי. בעקבות זאת הוחלט להעתיק את מיקומו של מטה הפיקוד מפלימות' לליברפול, ששימשה כנמל ראשי לשיירות האטלנטיות וכבסיס מרכזי לאוניות הצי המלכותי שליוו אותן. ב-7 בפברואר 1941 נפתח מטה הפיקוד במרתף בית דרבי בליברפול, עם מרכז פיקוד משני בעיר דרי שבצפון אירלנד. באותה עת עבר לליברפול גם מטה להק 15 של חיל האוויר המלכותי (חלק מפיקוד החופים של החיל, שהיה שותף ללחימה נגד הצוללות הגרמניות). במרתף בית דרבי הוקם מרכז פיקוד מבוצר בבטון וחסין מפני הפצצות על פני שטח של כ-4,600 מטר מרובע.

ב-17 בפברואר 1941 החליף אדמירל סיר פרסי נובל (Percy Noble) את דנבאר-נסמית' כמפקד המבואות המערביים. בשנה וחצי שלאחר מכן הקים נובל בסיסים לקבוצות הליווי של הצי לשיירות האטלנטיות בגרינוק בשפך המערבי של נהר הקלייד בסקוטלנד ובדרי שבצפון אירלנד (בנוסף לבסיס שבליברפול) וכן מתקני אימון לאוניות הצי ששירתו בקבוצות אלו.

ב-19 בנובמבר 1942 מונה אדמירל מקס הורטון כמפקד המבואות המערביים, ושירת בתפקידו עד לסגירת הפיקוד ב-15 באוגוסט 1945. למנהיגותו היה חלק חשוב בהבסתו של איום הצוללות הגרמניות על ספנות בעלות הברית. הוא הגדיל את מספר כלי השיט המלחמתיים שהיו מאורגנים במסגרת קבוצות סיוע - בנפרד מכלי השיט שהיו צמודים לכל שיירה לשם הגנתה - והשתמש בהן כדי לתגבר שיירות שהותקפו על ידי צוללות גרמניות. העובדה שקבוצות הסיוע לא היו צמודות לשיירה מסוימת איפשרה הן גמישות טקטית, באופן שהן היו יכולות להקצות כלי שיט למרדף ממושך אחרי צוללות שאותרו עד אשר נאלצו צוללות אלו לצוף על פני המים.

לאחר המלחמה ופירוק מפקדת המבואות המערביים חזר בית דרבי לשימוש אזרחי. לימים הוקם במרתפו מוזיאון המבואות המערביים, המספר את סיפור פעולת המפקדה במהלך הקרב על האוקיינוס האטלנטי.

==קישורים חיצוניים==
* [http://www.liverpoolwarmuseum.co.uk/ אתר מוזיאון המבואות המערביים]
* [http://ahoy.tk-jk.net/macslog/TheRoleofWesternApproache.html מפקד המבואות המערביים] באתרו של מקנזי גרגורי

==הערות שוליים==

קטגוריה:הצי המלכותי הבריטי במלחמת העולם השנייה
קטגוריה:זירת האוקיינוס האטלנטי במלחמת העולם השנייה
קטגוריה:ליברפול
מלורה הארדין

מלורה הארדין (באנגלית: Melora Hardin; נולדה ב-29 ביוני 1967) היא שחקנית וזמרת אמריקאית.

==ביוגרפיה==
הארדין נולדה ביוסטון, טקסס, אמה היא מורה למשחק ושחקנית לשעבר ואביה הוא השחקן ג'רי הארדין . הארדין גדלה בקליפורניה לאחר שעברה לשם עם משפחתה בגיל 4.

== קריירה ==
היא התחילה את קריירת המשחק שלה כילדה כששיחקה בסדרה "רעם", בפרק של הסדרה "בית קטן בערבה" (ושיחקה גם בסרט המבוסס על הסדרה) ובשני פרקים של "זינוק לאתמול", היא לוהקה במקור לסרט "בחזרה לעתיד" אך לבסוף הוחלפה בקלודיה ולס.

בשנת 1986 שיחקה בסרט הקומדיה "אל תקרא לי לבן" בתור בתו של לזלי נילסן. 

ב-1990 שיחקה בתפקיד הראשי בסרט הריקודים "למבדה" שבין מפיקיו נמנה גם יורם גלובוס, היא הופיעה בפרק של העונה הראשונה של הסדרה "חברים" כבחורה שרוס גלר מאוהב בה, מ-2004 ועד 2009 היא גילמה בסדרה "מונק" את טרודי מונק, אשתו של הדמות הראשית בסדרה.

ב-2003 החלה לשחק באחד התפקידים הראשיים בקומדיה "המשרד" ובאותה שנה שיחקה קצינה לשעבר בחיל הים האמריקאי בסדרה "NCIS", ב-2005 היא גילמה את לינדה אוונס בסרט טלוויזיה העוסק בהפקת הסדרה "שושלת". 

בשנת 2008 החלה להופיע בברודוויי בחידוש למחזמר "שיקגו" בתפקיד רוקסי, ובקומדיה הרומנטית "27 שמלות". בשנת 2009 שיחקה בסרט "האנה מונטנה: הסרט" בדמותה של לורליי, המתחילה קשר רומנטי עם אביה של מיילי. 

בשנת 2012 שיחקה בסרט "בן בנקס", ושיחקה בתפקיד ראשי בסיטקום "להקת החתונות", שבוטלה לאחר עונה אחת. 

בשנת 2014 שיחקה בתפקיד אורח בסדרת הפשע "איזו מין שוטרת", בסרט "נערה אמריקאית: איזבל רוקדת לאור הזרקורים" (השמיני בסדרת הסרטים של "נערה אמריקאית"), וכן, החלה לגלם את דמותה של תמי קשמן בסדרת הטלוויזיה "טרנספרנט" ברשת אמזון, תפקיד אשר קיבלה עליו מועמדות לפרס אמי לשחקנית אורחת בסדרה קומית לשנת 2016.

בשנת 2017 החלה לגלם את ג'קלין קרלייל, עורכת עיתון קשוחה בסדרת הטלוויזיה "עושות כותרות" ברשת Freeform.

בשנת 2019 שיחקה בעונתה השנייה של הסדרה "מיליון דברים קטנים". 

בשנת 2023 שיחקה בסרט האימה והמד"ב של הולו "Clock" בתור ד"ר אליזבת' סימונס.

== חיים אישיים ==
הארדין נשואה לשחקן והתסריטאי גילדארט ג'קסון ויש להם שתי בנות.

==קישורים חיצוניים==

* 

קטגוריה:שחקניות קולנוע וטלוויזיה אמריקאיות
קטגוריה:שחקניות ילדות אמריקאיות
קטגוריה:מתחרי רוקדים עם כוכבים (ארצות הברית)
קטגוריה:בוגרות שרה לורנס קולג'
קטגוריה:בוגרי שרה לורנס קולג'
קטגוריה:אמריקאיות שנולדו ב-1967
קטגוריה:אמריקאים שנולדו ב-1967
ארי סינגר

ארי (אריה) סינגר הוא קצין צה"ל במילואים בדרגת תת-אלוף, כיהן כקצין מילואים ראשי.

==ביוגרפיה==
סינגר, בנם של ביטריס וחיים-אהרון, נולד בארצות הברית, ובשנת 1973 עלה לישראל עם משפחתו שהתיישבה ברמת גן. למד בישיבת בני עקיבא כפר הרא"ה ובישיבת הגולן. התגייס לצה"ל ושובץ בחיל השריון. עבר הכשרה כלוחם וקורס מפקדי טנקים. לאחר קורס קציני שריון שירת כמפקד מחלקת טנקים. לאחר שחרורו משירות סדיר שימש במגוון תפקידי פיקוד ומטה בעוצבת יפתח ובהם מפקד גדוד. לאחר מלחמת לבנון השנייה מונה למפקד עוצבת יפתח. בהמשך שימש כראש מטה עוצבת נתיב האש. לאחר מכן שירת כראש מטה אוגדת הבשן.

ב-6 ביולי 2017 הועלה לדרגת תת-אלוף במילואים, ומונה לקצין מילואים ראשי. ב-2 בספטמבר 2021 סיים את תפקידו.

הוא חבר הוועד המייעץ של תנועת הביטחוניסטים.

== חיים אישיים ==
סינגר הוא יהלומן ומתגורר בפדואל. נשוי ואב לשישה ילדים. אחיו נהרג במהלך שירותו הצבאי.

==קישורים חיצוניים==

* 

==הערות שוליים==

קטגוריה:מפקדי עוצבת יפתח
קטגוריה:מפקדי חטיבה במילואים
קטגוריה:קציני מילואים ראשיים
קטגוריה:יהלומנים ישראלים
קטגוריה:ישראלים ילידי ארצות הברית
קטגוריה:עולים בשנות ה-1970
קטגוריה:בוגרי ישיבת כפר הרא"ה
קטגוריה:בוגרי ישיבת הגולן
קטגוריה:תתי-אלופים בצה"ל
קטגוריה:פדואל: אישים
קטגוריה:חברי הביטחוניסטים
קטגוריה:ישראלים שנולדו במאה ה-20
שחקן מספר אחת

שחקן מספר אחת (באנגלית: Ready Player One) הוא ספר מסוגת הסייברפאנק מאת ארנסט קליין שיצא לאור באוגוסט 2011. הספר מתאר עתיד דיסוטופי בשנת 2045, כאשר העולם סובל ממשברים רבים ידי אדם כגון מחסור בנפט, זיהום, פיצוץ אוכלוסין ואבטלה. רוב האוכלוסייה מצטופפת בערים גדולות ומשתמשת בעולם מציאות מדומה בשם "אואזיס" כדי לברוח מהמציאות. כאשר ממציא האואזיס נפטר הוא משאיר אחריו צוואה שמורישה את כל רכושו העצום לראשון שימצא "Easter egg" שהחביא בתוך העולם הווירטואלי.
הספר מכיל אזכורים רבים לתרבות שנות השמונים בעיקר סרטי קאלט, מוזיקה, משחקי ארקייד, אטארי וגיבורי תרבות של התקופה.

ב-2012 הספר זכה ב"פרס אלכס" לנערים מתבגרים ובפרס פרומטיאוס. את האודיובוק מקריין ויל ויטון, שמוזכר בספר עצמו.
סרט המבוסס על הספר בבימויו של סטיבן ספילברג יצא לאקרנים ב-2018.

ספר ההמשך שחקן מספר שתיים יצא בנובמבר 2020 באנגלית ועדיין לא תורגם לעברית.

== Easter egg ==
כמה חודשים לאחר הוצאת הספר, פרסם קליין סרטון בו הוא חושף שבין דפי הספר נמצא Easter egg בדמות כתובת אינטרנט המובילה לסדרה של משחקי מחשב. הפרס הראשון עבור מי שיצליח להשיג את התוצאה הגבוהה ביותר היא דלוריאן DMC-12 מאובזרת בדומה לזו המתוארת בספרו. השלב הראשון (בדומה לשער הראשון בספר) היה משחק אטארי 2600 בשם Stacks. את השער השני היה ניתן לעבור על ידי משחק פייסבוק שנכתב במיוחד על ידי ריצ'רד גאריוט, אחד מאבות המייסדים של משחקי RPG ויוצר סדרת המשחקים Ultima. התחרות על השער השלישי נערכה באוגוסט 2012. הזוכה יהיה הראשון שיצליח לשבור את שיא העולם באחד מכמה משחקי ארקייד ואטארי לפי בחירת המתמודד. הזוכה קריג קווין שבר את שיא העולם במשחק Joust וקיבל את הדלוריאן בתוכנית הטלוויזיה X-Play.

== קישורים חיצוניים ==
* 
*
* 

==הערות שוליים==

קטגוריה:ספרים שעובדו לסרטים
קטגוריה:ספרי הוצאת עם עובד
קטגוריה:סרטים זוכי פרס סאטורן: מדע בדיוני
מייקל בארן

מייקל בארן (באנגלית: Michael Barn; 15 באוקטובר 1877 - 31 במאי 1961) היה קצין במשלחת דיסקברי לקוטב הדרומי.

== חייו ==
בארן נולד בסאפוק, בן לפרדריק בארן, חבר פרלמנט מטעם איסט סאפולק. הוא התגייס לצי המלכותי כפרח קצונה בשנת 1893. ב-1898 הוצב לשרת על סיפון אוניית הצי "פורקופיין".

=== בחירה לדיסקברי ===
בשנת 1901 מינה אותו קפטן סקוט לקצין שני במשלחת דיסקברי לקוטב הדרומי. על אף כוויות הקור שסבל מהן, ניהל בארן רישומים רבים הן על התנאים הכלליים והן על תחומי עיסוקו הייחודיים, מגנטומטריה והצללת מעמקים. סקוט רחש הערכה רבה ליכולתו להרגיע מתחים אפשריים. על שמו נקרא מפרצון בארן שגילה, בקו רוחב 80°15′ דרום וקו אורך 160°15′ מזרח, ברוחב 27 ק"מ בצדו המערבי של מדף הקרח רוס.
בארן קיבל את מדליית הקוטב על תרומתו למשלחת.

=== קריירה לאחר אנטארקטיקה ===
לאחר שובו מאנטארקטיקה, נשא בארן אישה וחזר לשרת בצי. הוא המשיך להתכתב עם סקוט בנושא דרכי התעבורה באנטארקטיקה. דעתו הייתה, שאפשר לעשות שימוש יעיל במזחלות ממונעות במשלחות עתידיות. במלחמת העולם הראשונה קיבל את אות השירות המצוין (DSO) על פיקוד על "מוניטור M27" ובשנת 1919 פרש מן השירות בדרגת רב חובל. במלחמת העולם השנייה חזר בארן מפרישתו לפקד על ספינת סיור אנטי-צוללות.

==הנצחה==
מפרצון בארן, כף בארן וקרחון בארן באנטארקטיקה נקראים על שמו.

==הערות שוליים==

קטגוריה:מעוטרי מדליית הקוטב
קטגוריה:אנטארקטיקה: מגלי היבשת
קטגוריה:בריטים שנולדו ב-1877
קטגוריה:בריטים שנפטרו ב-1961
עונת 1960/1961 בליגה הלאומית בכדורסל

עונת 1960/1961 בליגה הלאומית בכדורסל הייתה העונה השביעית של הליגה. הליגה כללה 12 קבוצות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה הפועל גבעת ברנר שזכתה בסוף העונה למקום השלישי. העונה הסדירה החלה ב-20 בינואר 1961 הסתיימה ב-19 בנובמבר 1961 בניצחון של הפועל תל אביב בפעם השנייה ברציפות.

בהתאם לתוצאות העונה הפועל רמת גן ירדה ליגה.

==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||הפועל תל אביב||22||20||2||1509||1207|| 302||42 
|-
|2||מכבי תל אביב ||22||20||2||1610||1256||354||42
|-
|3||הפועל גבעת ברנר||22||14||8||1456 ||1374||82||36 
|-
|4||הפועל ירושלים||22||12||10||1368||1334||34||34
|-
|5||הפועל חיפה||22||11||11||1301||1280||41||32
|-
|6||הפועל חולון||22||10||12||1405||1371||34||32
|-
|7||מכבי ירושלים||22||10||12||1218 ||1327||109-||31
|-
|8||מכבי דרום תל אביב||22||9||13||1287||1428||141-||31 
|-
|9||מכבי קריית מוצקין||22||8||14||1261 ||1423||162-||30
|-
|10||הפועל משמר העמק||22||8||14||1339||1346||7-||30
|-
|11||הפועל גבעת חיים||22||6||16||1219 ||1336||117-||28
|-bgcolor=#ffcccc
|12||הפועל רמת גן||22||3||19||1168 ||1429||261-||25
|}

== ראו גם ==

* גביע המדינה בכדורסל 1960/1961

==קישורים חיצוניים==
* [http://basket.co.il/history.asp?cYear=1961&lang= מידע מאתר מנהלת הליגה]
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/39 עמודים 74-75]

קטגוריה:1961 בישראל: ספורט
קטגוריה:עונות בליגה העליונה בכדורסל בישראל
קטגוריה:1960 בישראל: ספורט
קטגוריה:תחרויות כדורסל ב-1961
קטגוריה:תחרויות כדורסל ב-1960
תומר מוסקוביץ

תומר מוסקוביץ (נולד ב-17 ביולי 1963) הוא עורך דין ישראלי ויו"ר ממונה של מועצה מקומית צור הדסה. קודם לכן, שימש כמנכ"ל רשות האוכלוסין וההגירה וכמנהל רשות האכיפה והגבייה.

==ביוגרפיה ==
מוסקוביץ בוגר הפקולטה למשפטים של האוניברסיטה העברית בירושלים. את התמחותו ביצע אצל המשנה לנשיא בית המשפט העליון, מנחם אלון. עבד כעורך דין במשרדו של דוד גלס.

ב-2001, אחרי עשור במגזר הפרטי, מונה ליועץ המשפטי של משרד העבודה והרווחה ולאחר איחודו עם משרד התעשייה והמסחר ב-2003 שימש היועץ המשפטי של משרד התמ"ת. בשנים 2007–2009 שימש משנה למנהל מנהלת סל"ע.

בשנים 2010–2015 שימש מנכ"ל חברת הבנייה "משה"ב חברה לשיכון בנין ופתוח".

בדצמבר 2015 מונה למנהל רשות האכיפה והגבייה.

בנובמבר 2020 החליט שר המשפטים אבי ניסנקורן להאריך את כהונתו בשלוש שנים נוספות, עד דצמבר 2023.

ביולי 2021 הכריזה שרת הפנים, איילת שקד כי בכוונתה למנות את מוסקוביץ למנכ"ל רשות האוכלוסין וההגירה ומינויו אושר ב-22 באוגוסט 2021. משך תפקידו נקצב ל-4 שנים, אך ב-31 בינואר 2023 הכריז על התפטרותו לאחר פחות משנתיים.

במאי 2023 הודיע שר הפנים משה ארבל על מינוי מוסקוביץ' ליו"ר הוועדה הקרואה של מועצה מקומית צור הדסה.

מוסקוביץ נשוי לרונית ואב לשישה ילדים. הוא מתגורר באלון שבות שבגוש עציון. אמו היא בת דודתם של איש המוסד מייק הררי ושל האלוף והשר רחבעם זאבי.

==קישורים חיצוניים==
* 
* שחר שחר, [http://www.israelbar.org.il/magazine/OrechHadin37/#32 "צריך להעביר אלינו לטיפול את מרבית הגופים הפועלים באמצעות פקודת מיסים גבייה מאחר שלנו יש את הכלים לראות את התמונה הכוללת. כרגע מי שפועל באמצעותה לא רואה אף אחד חוץ מאשר את עצמו"], באתר לשכת עורכי הדין, אוקטובר 2017
* 
* 
* [https://hashiloach.org.il/tag/תומר-מוסקוביץ/ מאמר בכתב העת השילוח - פתרון הדירקטוריון: מבנה חדש לממשלה]
* [https://hashiloach.captivate.fm/episode/4 פתרון הדירקטוריון - מבנה חדש לממשלה - שיחה עם תומר מוסקוביץ בהסכת שיחת השילוח]
* 
* תומר מוסקוביץ', [https://www.csf.org.il/2022/02/28/ממנהל-אל-מנהל-תובנות-ועצות/ ממנהל אל מנהל: תובנות ועצות], באתר הפורום לחברה האזרחית

== הערות שוליים ==

קטגוריה:אלון שבות: אישים
קטגוריה:בוגרי האוניברסיטה העברית בירושלים: משפטים
קטגוריה:יועצים משפטיים למשרדי ממשלה
קטגוריה:מנכ"לים ישראלים
קטגוריה:עובדי משרד ראש הממשלה
קטגוריה:עובדי משרד המשפטים
קטגוריה:צור הדסה: אישים
קטגוריה:ראשי ועדות קרואות
קטגוריה:ישראלים שנולדו ב-1963
ראיון פטרודבורץ

נפת פטרודבורץ (ברוסית: Петродворцовый район; מילולית: "נפת ארמונות פיוטר הגדול") הוא אזור תיירותי בעיר סנקט פטרבורג הנמצא בגדה הדרומית של המפרץ הפיני, 30 ק"מ ממרכז העיר.

בתחומה נמצאים 3 מחוזות מוניציפליים:
* העיר לומונוסוב (43,002 תושבים)
* העיר פטרהוף ומתחם הארמונות שלה (85,177 תושבים)
* הכפר סטרלנה (12,773 תושבים)

==היסטוריה==
אזור פטרהוף הוקם כמחוז מוניציפלי ב-5 ביוני 1938. ב-27 בינואר 1944 המחוז שינה שמו לפטרודבורץ (ארמונות פיוטר הגדול). ב-12 ביוני 1950 הועברו לתחומי השיפוט של הנפה 12 כפרים והכפר וולודארסקי שהועבר לסמכות נפת קירוב בינואר 1963. באפריל 1978 העיר לומונוסוב הועברה מתחום השיפוט של מחוז לנינגרד לנפה עצמה. בשנת 1995 העיר מוזגה עם מחוז לומונוסוב בתחומי העיר ובדצמבר 2003 הועברה מחדש לאחריות נפת הארמונות.
==אתרים בעלי עניין==
;פטרהוף
*מתחם הארמונות והגנים בפטרהוף
**הארמון הגדול בפטרהוף
;סטרלנה
*ארמון קונסטנטין
;לומונוסוב
*ארמון מנשיקוב

==כלכלה ותשתיות==
אורך הכבישים באזור מגיע ל-243,9 קילומטרים ופועלים 20 בתי ספר, 30 גני ילדים, 3 בתי ספר על יסודיים. בנוסף ישנם שבעה מרפאות, בית חולים אחד, 2 בתי קולנוע, 4 בתי ספר למוזיקה לילדים, בית הספר לאמנות, תשע ספריות, בית ספר לאומנויות לילדים, מרכז תרבות, מתנ"ס של העיר לומונוסוב ובנוסף שוכנים באזור פקולטות ומכונים של אוניברסיטת סנקט פטרבורג.

ביולי 2005 פטרהוף הפכה לנאוקוגרד ובתחומה נמצאים מפעלים רבים כדוגמת מפעל פטרודבורץ לשעונים, מפעל 61 לשריון, מפעל 55 למתכות, מפעל מאשריבפרום לדגים ובשר ומפעלים לייצור מקררים ומכונות כביסה. בנפה ממקום בית החולים ניקולאי, מבתי החולים הוותיקים בעיר.

==גלריה==
<gallery>
קובץ:23 Kvartal of Petergof.jpgשכונת מגורים טיפוסית בפטרהוף הישנה, הרובע המאוכלס ביותר באזור הארמונות.
קובץ:Konstantine palace.jpg|ארמון קונסטנטין
קובץ:Grand Cascade and Samson fountain of Peterhof.jpg|ארמון פטרהוף
קובץ:Menshikovsky Palace in Oranienbaum 01.jpg|ארמון מנשיקוב
</gallery>

==קישורים חיצוניים==

* 
* [http://www.pd-news.ru פורטל החדשות של אזור ארמונות פיוטר הגדול] 

קטגוריה:סנקט פטרבורג: נפות
עונת 1961/1962 בליגה הלאומית בכדורסל

עונת 1961/1962 בליגה הלאומית בכדורסל הייתה העונה השמינית של הליגה. הליגה כללה 12 קבוצות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה מכבי חיפה שזכתה בסוף העונה למקום השלישי. העונה הסדירה החלה ב-20 באוקטובר 1961 הסתיימה ב-20 ביולי 1962 בניצחון של מכבי תל אביב לאחר הפסקה של שנתיים.

בהתאם לתוצאות העונה מכבי דרום תל אביב ירדה ליגה.

==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||מכבי תל אביב ||22||20||2||1589||1205||384||42 
|-
|2||הפועל חיפה||22||18||4||1512||1321||191||40 
|-
|3||הפועל תל אביב||22||17||5||1442||1209|| 233||39 
|-
|4||הפועל משמר העמק||22||16||6||1478 ||1372||106||38 
|-
|5||הפועל גבעת ברנר||22||9||13||1392||1459||67-||31 
|-
|6||מכבי ירושלים||21||9||12||1242||1265||23-||30 
|-
|7||מכבי קריית מוצקין||22||8||14||1332||1460||128-||30 
|-
|8||הפועל ירושלים||21||9||12||1381 ||1460||79-||30 
|-
|9||הפועל חולון||22||7||15||1400||1447||47-||29
|-
|10||מכבי חיפה||22||7||15||1324||1581|| 257-||29 
|-
|11||הפועל גבעת חיים||22||6||16||1254 ||1382||128-||28 
|-bgcolor=#ffcccc
|12||מכבי דרום תל אביב||22||5||17||1319||1572||253-||27 
|}

== ראו גם ==

* גביע המדינה בכדורסל 1961/1962

==קישורים חיצוניים==
* [http://basket.co.il/history.asp?cYear=1962&lang= מידע מאתר מנהלת הליגה]
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/43 - עמודים 84-85]
*[http://www.jpress.nli.org.il/Olive/APA/NLI_heb/SharedView.Article.aspx?href=LMRV%2F1962%2F07%2F29&id=Ar00305&sk=35E7C518 מכבי תל אביב נטל הכתר מיריבו העירוני וגבעת חיים ניצלה בסיום דרמטי], למרחב, 29 ביולי 1962

קטגוריה:1961 בישראל: ספורט
קטגוריה:עונות בליגה העליונה בכדורסל בישראל
קטגוריה:1962 בישראל: ספורט
קטגוריה:תחרויות כדורסל ב-1961
קטגוריה:תחרויות כדורסל ב-1962
ראיון פרונזה

נפת פרונזה (Фру́нзенский райо́н) הוא נפה בדרום העיר סנקט פטרבורג. מרכזה ההיסטורי של הנפה הוא קופצ'ינו והוא נקרא על שם מיכאיל פרונזה, ממפקדיו הנודעים של הצבא האדום בתקופת מלחמת האזרחים ברוסיה.

בשטחי הנפה נמצאים המחוזות המוניציפליים הבאים:
* המחוז המוניציפלי וולקובסקויה
* המחוז המוניציפלי השבעים ושתיים
* המחוז המוניציפלי קופצ'ינו
* המחוז המוניציפלי השבעים וחמש
* המחוז המוניציפלי הבלקני.

==אתרים בעלי עניין==
*ליטרטורסקיה מוסטקי 

==קישורים חיצוניים==

* 
*[http://www.frunznews.ru פורטל החדשות המקומי]

קטגוריה:סנקט פטרבורג: נפות
קטגוריה:1936 ברוסיה
קטגוריה:מדינות וטריטוריות שהוקמו ב-1936
M79

M79 (מ-Messier 79, נקרא גם NGC 1904) הוא צביר כדורי בקבוצת הכוכבים ארנבת הנמצא במרחק של כ-42,100 שנות אור ממערכת השמש. זהו אחד הצבירים הרחוקים ממרכז הגלקסיה.

== היסטוריה ==
הצביר התגלה על ידי האסטרונום הצרפתי פייר מאשן, עוזרו של שארל מסיה, ב-26 באוקטובר 1780 ומסיה עצמו צפה בו ב-17 בדצמבר באותה שנה וצרף אותו לקטלוג מסיה, שם תואר כערפילית יפה ללא כוכבים עם מרכז בהיר. בשנת 1783 צפה האסטרונום ויליאם הרשל ב-M79 וזיהה שזהו צביר כוכבים ובתצפית מאוחרת יותר בשנת 1806, ציין שזהו צביר עשיר עם צורה כדורית ושהכוכבים במרכזו צפופים מאוד.

בהירות נראיתו של הצביר היא מדרגה 7.7 וגודלו הזוויתי כ-9.6 דקות קשת, כך שניתן לראותו באמצעות משקפת טובה או באמצעות טלסקופ חובבים. על מנת לצפות בכוכבי הצביר, שהבהירים שבהם הם מדרגת בהירות 13, יש צורך בטלסקופ בינוני. M79 נמצא כמעט 4 מעלות מדרום-דרום-מערב לכוכב ניהל (β בארנבת), כ-5 מעלות מדרום-מערב לכוכב γ (גמא) בארנבת וכ-4.75 מעלות מדרום מזרח לכוכב ε (אפסילון) בארנבת.

== מאפייני הצביר ==
M79 נמצא במרחק של למעלה מ-60,000 שנות אור ממרכז הגלקסיה ולמעשה הוא קרוב למה שנראה כמו שרידים של גלקסיה ננסית שהתפרקה בשל כוחות הגאות שהפעיל עליה שביל החלב. ככל הנראה M79 ועוד מספר צבירים קרובים היה שייך בעבר לגלקסיה ננסית זו. מסתו של M79 מוערכת בכ-400,000 מסות שמש, קוטרו כ-120 שנות אור והוא מאיר בעוצמה של פי 110,000 מהשמש. מרכזו צפוף במיוחד, חצי ממסתו מרוכזת ברדיוס של פחות מ-10 שנות אור והוא מסווג כצביר מסוג V. עד היום התגלו בו מעט כוכבים משתנים, מהם כ-10 משתני RR בנבל. הספקטרום של אורו מתאים לקרינת כוכב מסוג ספקטרלי F5. ממדידת ההסחה לאדום של אורו נראה שהוא מתרחק ממערכת השמש במהירות של כ-200 קילומטר בשנייה.

== קישורים חיצוניים ==

* [http://messier.seds.org/m/m079.html M79] בקטלוג מסיה באתר SEDS.
* 

== הערות שוליים ==

79
79
קטגוריה:קבוצת הכוכבים ארנבת
יוסף ולקר

יוסף ולקר (17 בנובמבר 1900 - 19 במאי 1983) היה מפקד קן בית"ר בברלין, מתאגרף, שחקן כדורגל בקבוצת בית"ר, עבד במוסך וולוו, בחברת סולל בונה ובאגף התברואה בעיריית תל אביב-יפו, יו"ר מועצת עובדי תל אביב-יפו שליד הסתדרות העובדים הלאומית משנת 1943, חבר בית הוועד הפועל של ההסתדרות, חבר הנהלת מרכז קופת חולים הלאומית ויו"ר סניף הקופה בתל אביב.

==חייו==
ולקר נולד בפולין ועלה לארץ ישראל. ולקר עלה עם אשתו קלרה ושלושת בניו הצעירים, אחד מהם יצחק ולקר, בשנת 1935, כשנה לאחר עליית הנאצים לשלטון. והמשפחה התיישבה בתל אביב-יפו.

==קישורים חיצוניים==
* [http://www.jabotinsky.org/ארכיון/חיפוש-פשוט/פריט-ארכיון/?itemId=102531 יצחק ולקר באנדרטת שלמה בן-יוסף]

* [https://kotar.cet.ac.il/KotarApp/Index/Page.aspx?nBookID=92779722&nTocEntryID=92783302&nPageID=92780630 עלייה ב' - כיצד סייע יוסף ולקר]

* [https://goo.gl/maps/yz7dMZrEJnA2 רחוב יוסף וולקר בעיר תל אביב - יפו]
* [https://www.guidestar.org.il/organization/580066363 קרן המלגות המרכזית של מוסדות ה.ע.ל ע"ש יוסף וזהבה ולקר, עמותה, הוקמה 1984]
* [https://www.tel-aviv.gov.il/Forms/יקירי%20העיר%20לשנת%202009.pdf יקיר העיר תל אביב-יפו 1978 תשל"ח]
* 
* 
* 
* [https://www.nevo.co.il/law_html/law10/YALKUT-0174.pdf מועמד מספר 105 בתנועת החרות, בחירות 1951]
* [http://lehi.org.il/?p=1329 העמותה להנצחת הלח"י, ולקר נחמן, בנו של יוסף]

קטגוריה:הסתדרות העובדים הלאומית
קטגוריה:יקירי תל אביב-יפו לשנת 1978
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1900
קטגוריה:ישראלים שנפטרו ב-1983
ראיון פושקין

נפת פושקין (Пу́шкинский райо́н) הוא נפה בדרום העיר סנקט פטרבורג. מרכזה ההיסטורי הוא העיר פושקין וממנה גם נובע שם הנפה. בעבר נודעה העיר פושקין בשם צארסקויה סלו (כפר הצאר, שהיווה את מעונם של הצארים הרוסיים).

שטחה מגיע ל-24032,6 הקטרים (16,7% משטח העיר כולה) ומתגוררים בה כ-136 אלף איש (2,79% מאוכלוסיית העיר).

בשטחי הנפה נמצאים המחוזות המוניציפליים הבאים:
* העיר פושקין (92,889 תושבים)
* העיר פאבלובסק (16,087 תושבים)
* הכפר שושארי (22,652 תושבים)
* הכפר אלכסנדרובסקאיה (2,491 תושבים)
* הכפר טיארלבו (1,854 תושבים)

בית האדמיניסטרציה של הנפה נמצא בעיר פושקין בשדרות אוקטובר 24.

==היסטוריה==
נפת פושקין הוקמה ב-5 ביוני 1938 במהלך ארגון מחדש של המועצה העירונית והעיר פושקין והכפפת העיר למועצה העירונית של לנינגרד. ב-25 ביוני 1953 מחוז המשנה פאבלובסק במחוז לנינגרד פורק יחד עם המועצות החקלאיות של קוזמין, מוסקבה הסלאבית וטיאלרבו שהוכפפו למועצה המחוזית של פושקין.

ב-21 ביוני 1958 הוקם הכפר שושארי והמועצה החקלאית של מוסקבה הסלאבית פורקה. ב-26 במרץ 1959 העיר פאבלובסק הועברה לתחום השיפוט של נפת פושקין. ב-2 באפריל 1959 הוקמו הכפרים אלכסנדרובסקיה וטיאלרבו והועברו לסמכות הנפה.

בשנת 1995 פאבלובסק הופרדה מהנפה ובשטח העיר פאבלובסק הוקמה נפת פאבלובסק. בשנת 2005 פאבלובסק הוכפפה לנפת פושקין מחדש.
==אתרים בעלי עניין==
האתר הידוע ביותר בתחומי הנפה הוא צארסקויה סלו, שהוכרז ב-1990 כאתר מורשת עולמית על ידי ארגון אונסק"ו כחלק מהמרכז ההיסטורי של סנקט פטרבורג ואתרים קשורים. בתחומו נמצאים:
*ארמון יקטרינה
*ארמון אלכסנדר
ארמון פאבלובסק
בעיר פאבלובסק נמצא גם ארמון פאבלובסק.
==קישורים חיצוניים==

* 
* [http://gov.spb.ru/gov/terr/reg_pushkin/ נפת פושקין] באתר מינהל העיר סנקט פטרבורג
* [http://www.pushkin-news.ru פורטל החדשות] של נפת פושקין

קטגוריה:סנקט פטרבורג: נפות
עונת 1962/1963 בליגה הלאומית בכדורסל

עונת 1962/1963 בליגה הלאומית בכדורסל הייתה העונה התשיעית של הליגה. הליגה כללה 12 קבוצות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה הפועל יגור. העונה הסדירה החלה ב-22 בספטמבר 1962 הסתיימה ב-17 במאי 1963 בניצחון של מכבי תל אביב בפעם השנייה ברציפות.

בהתאם לתוצאות העונה הפועל יגור ירדה ליגה.

==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!הפסדים
!width=20|סלי זכות
!width=20|סלי חובה
!width=20|הפרש סלים
!width=20|נקודות
|-bgcolor="#ffff99"
|1||מכבי תל אביב ||22||21||1||1585||1137||448||43 
|-
|2||הפועל תל אביב||22||20||2||1358||1050||308||42 
|-
|3||הפועל חיפה||22||16||6||1527||1348||179||39
|-
|4||הפועל משמר העמק||22||13||9||1389 ||1332||57||35 
|-
|5||הפועל גבעת ברנר||22||12||10||1403 ||1393||10||34 
|-
|6||הפועל ירושלים||22||11||11||1269||1351||82-||33 
|-
|7||הפועל חולון||22||9||13||1300||1397||97-||31 
|-
|8||מכבי ירושלים||22||9||13||1147 ||1346||199-||31
|-
|9||הפועל גבעת חיים||22||8||14||1322||1393||71-||30 
|-
|10||מכבי קריית מוצקין||22||7||15||1250||1371||121-||29 
|-
|11||מכבי חיפה||22||6||16||1372||1509|| 137-||28 
|-bgcolor=#ffcccc
|12||הפועל יגור||22||1||21||1122||1418||296-||23 
|}

== ראו גם ==

* גביע המדינה בכדורסל 1962/1963

==קישורים חיצוניים==
* [http://basket.co.il/history.asp?cYear=1963&lang= מידע מאתר מנהלת הליגה]
* אלישע שוחט, ספר הכדורסל הישראלי, [https://www.yumpu.com/ar/document/read/61848121/-/47 - עמודים 92-93]

קטגוריה:1963 בישראל: ספורט
קטגוריה:עונות בליגה העליונה בכדורסל בישראל
קטגוריה:1962 בישראל: ספורט
קטגוריה:תחרויות כדורסל ב-1963
קטגוריה:תחרויות כדורסל ב-1962
מסיבת כרבולים

מסיבת כִּרבולים (באנגלית: Cuddle party), היא אירוע מאורגן שנועד לאפשר חוויה של מגע גופני אינטימי לא-מיני בין אנשים באמצעות התכרבלות.

מסיבת הכרבולים הוצעה לראשונה בידי זוג מאמנים אישיים מניו יורק בשנת 2004 וזכתה להתעניינות וסיקור רחב בתקשורת. בעקבות הסיקור הפכה לתופעה בניו יורק ובעקבותיה בערים רבות במדינות שונות בארצות הברית ובמדינות נוספות, בהן אנגליה וישראל. הרעיון העומד מאחוריו הוא שיש אנשים שסובלים מחסך במגע גופני. בשגרת החיים המודרניים, כאשר אותם אנשים יושבים מול מחשב כל היום ואין להם מגע עם אנשים מחוץ למרחב הווירטואלי, נוצר אצלם חסך. בשביל אותם אנשים פותחו מסיבות הכרבולים.

התופעה זכתה לאזכורים בתרבות הפופולרית, כך למשל עומדת מסיבת כרבולים ברקע אחד מפרקי העונה הרביעית של סדרת המתח האמריקאית CSI: ניו יורק.

==ראו גם==
* חיבוק חינם

==קישורים חיצוניים==
* 
* דר מוספיר, [http://timeout.co.il/%D7%A2%D7%99%D7%A8%D7%95%D7%A0%D7%99/%D7%AA%D7%9C-%D7%90%D7%91%D7%99%D7%91/%D7%A8%D7%A7-%D7%91%D7%A9%D7%91%D7%99%D7%9C-%D7%9C%D7%A7%D7%91%D7%9C-%D7%97%D7%99%D7%91%D7%95%D7%A7-%D7%91%D7%95%D7%90%D7%95-%D7%9C%D7%94%D7%A9%D7%AA%D7%AA%D7%A3-%D7%91%D7%9E%D7%A1%D7%99%D7%91%D7%95 רק בשביל לקבל חיבוק: בואו להשתתף במסיבות כרבולים], Time Out תל אביב, 29 באוקטובר 2015
* 

==הערות שוליים==

כרבולים מסיבת
קטגוריה:התנהגות האדם